Dere som mottar dette brevet, er enten selv medlem av BSL eller mottar støtte fra en bingo som er medlem.

Trondheim 27.4.2022

Medlemmene i BSL (Bransjeforeningen for Samfunnsnyttige Lotterivirksomhet) består av frivillige organisasjoner, bingoentreprenører, og leverandører. BSL jobber aktivt med lovgivende myndighet i Norge for å sikre spill ansvarlighet, og ikke minst en forutsigbar inntektskilde til lag og foreninger i hele Norge.

Siden forrige informasjonsbrev har BSL brukt mye tid og ressurser på ny pengespillov. BSL har levert høringssvar, vært i møter med politisk ledelse og foretatt en omfattende studie som viser konsekvensene den nye pengespillforskriften kan få for bingo og frivilligheten. Ytterste konsekvens er bortfall på hele 70% av støtten fra bingo til frivilligheten. Og for noen faller støtten helt bort som en følge av nedleggelser av bingohaller. Studien i sin helhet ligger ute på vår hjemmeside [www.bslnorge.no](http://www.bslnorge.no)

Ny pengespillov og forskrift ble vedtatt og tredde i kraft 1.1.2023, uten å hensynta våre bekymringer for frivilligheten og bingoens eksistens videre i Norge. Mange av punktene i forskriften har likevel fått utsatt frist og vil ikke tre i kraft før 2024/25. Dette betyr at vi ikke har gitt opp håpet om at vi kan oppnå bedre vilkår og sikre midler til frivilligheten videre inn i fremtiden. Men dette krever at BSL må gjøre en stor jobb også fremover og da er vi avhengig av lag og foreninger, leverandører, medhjelpere og alle som ser nytten av eksistens og støtte fra bingo i sitt lokalsamfunn.

Styret i BSL har flere arbeidsgrupper som jobber for våre medlemmer. Viktige datoer, endringer og nyheter av betydning for våre medlemmer legger vi ut på vår hjemmeside: [**https://bslnorge.no/**](https://bslnorge.no/)og vår Facebookside **@BSLNorge**

Vår mailadresse er post@bslnorge.no.

Vi håper at flest mulig ser nytten av det arbeidet BSL gjør. Og for å kunne fortsette det gode arbeidet videre, må vi ha medlemmer som støtter opp.

Takk for din oppmerksomhet!

Med vennlig hilsen

**B**ransjeforeningen for **S**amfunnsnyttige **L**otteriformål

Gørill Ervik Leif Leknes

Styremedlem BSL Styremedlem BSL

MAX SPILL A/S Spilleriet A/S